Najiba Ayubi

Najiba Ayubi (1968) afganiar kazetaria da eta giza eskubideen eta prentsa askatasunaren aldeko ekintzailea.

 Biografia 
1996an Ayubi eta bere familia Iranera joan ziren talibanak boterera igo zirenean, eta bertan afganiarrak hezteko eskola bat sortu zuen. 2001ean Afganistanera itzuli zen Save the Children erakundearentzat lan egitera. 

Geroago, The Killid Group irabazi asmorik gabeko komunikabide sareko zuzendari kudeatzaile bihurtu zen. Nahiz eta gobernuak mehatxu eta eraso anonimoak egin, Ayubik zentsura errefusatu zuen eta politikatik hasi eta emakumeen eskubideetaraino doazen gaiak argitaratzen zituen erreportari talde baten buru izan zen. Kasu batean, politikariek gizon armatuak bidali zituzten etxera. 

2015ean, Ashraf Ghanik Ayubi izendatu zuen Emakumearen Gaietarako Ministerioa zuzentzeko, baina Asanblea Nazionalak ez zuen baieztatu.

 Sariak eta aitorpenak 

 2013an Kazetaritzan Ausardiaren Saria jaso zuten hiru emakumeetako bat izan zen Ayubi.

 2014an, Reporteros sin Fronteras elkarteak informazioaren 100 heroietako bat izendatu zuen.

 2016an, Afganistango Said Jamaludin kultura saria zion Ghani presidenteak.

 Erreferentziak 

 Kanpo estekak 

Kategoria:Afganistandarrak
Kategoria:Kazetariak
Kategoria:Emakume kazetariak
Kategoria:Afganistandar emakumeak